Document ID: /roh_data/filtered/fineweb-2-filterrobots_roh.jsonl.gz/48648

L'um da 54 onns n'è betg returnà il mardi saira sco planisà en la tegia da chatscha. Perquai han ses collegas da chatscha tschertgà el e chattà el senza vita sur l'Alp Plavna en il territori «Ils Cotschens». Malgrà reanimaziun entras ils chatschadurs ha in medi da la Rega be pudì constatar la mort da l'um. Tenor emprimas enconuschientschas è el crudà en territori grippus e maltransibel. La Polizia chantunala intercurescha il cas.
Igl è il segund grev accident da questa chatscha. Sonda ils 10 da settember aveva in chatschadur tutgà in auter cun in sajet.